
1. ASJAOLUD JA MENETLUSE KÄIK
	01.06.2018 ehitisregistri elektroonilisse keskkonda läbivaatamiseks laekus Joala tn 21 kinnistule külastuskeskuse (Kreenholmi ladude vana kompleksi A plokk, ehitisregistri kood  118009908) ümberehitamiseks ehitusloa taotlus koos ehitusprojektiga (töö nr 16-07, projekteerija OÜ KAOS Arhitektid). Hoonet teenindavate tehnovõrkude projektid koostatakse eraldi, ehitusluba taotletakse eraldi.
04.06.2018 ehitusloa eelnõu nr 1812271/12625 on genereeritud, menetluse nr 136729 ning suunatud pädevatele asutusele kooskõlastamiseks ning arvamuse avaldamiseks.

Ehitusprojekt avastatud puudustega on tagastatud taotlejale märkuste lahendamiseks.
29.06.2018 lõplikult kõrvaldatud puudustega ehitusprojekt on ehitisregistri elektroonilises keskkonnas tagastatud.
09.07.2018 ehitusprojekt on kooskõlastatud  Arhitektuuri- ja planeerimise osakonna poolt märkusega: 

„Edasisel projekteerimisel kaaluda galerii täis-klaasist (k.a. katus) lahendust“.
02.07.2018 – Päästeameti Ida päästekeskuse poolt,

	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt

      järelevalve osakonna põhiülesandeks on ehitus- ja kasutuslubade taotluste menetlemine ning

       linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa
      andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lõike 3 punktide 5 ja 6 kohaselt ehitusloa kõrvaltingimusena võib eelkõige

      sätestada ehitise või ehitamise keerukusest tulenevad lisatingimused ehitamiseks või ehitusprojekti

      ekspertiisi tegemise.
3. OTSUS
3.1. Anda ehitusluba Joala tn 21 kinnistule külastuskeskuse (Kreenholmi ladude vana kompleksi A plokk, ehitisregistri kood  118009908) ümberehitamiseks ehitusloa taotlus koos ehitusprojektiga (töö nr 16-07, projekteerija OÜ KAOS Arhitektid).
3.2. Taotleda hoonet teenindavate tehnovõrkude ümberehitamiseks eraldi ehitusluba.
3.3. Edasisel projekteerimisel kaaluda galerii täis-klaasist (k.a. katus) lahendust.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

